शनिवार को विंबलडन के तीसरे दौर में श्वेडोवा ने फ्रेंच ओपेन की उप-विजेता सारा इरानी को 6-0, 6-4 से हराया.टूर्नामेंट आयोजकों और आईटीएफ के मुताबिक ऐसा करने वाली श्वेडेवा दूसरी खिलाड़ी हैं जिन्होंने एक सेट के लगातार सभी 24 अंक जीते हैं.दसवीं वरीयता प्राप्त इरानी ने दूसरे सेट में इस रैली को तोड़ा.जिस तरीके से श्वेडोवा ने ये मैच जीता, ये अपने आपमें आश्चर्चजनक है. मैच में उनका दबदबा देखने लायक था.विंबलडन में उन्हें वाइल्ड कार्ड एंट्री मिली थी. उन्होंने चार एस लगाए और 14 विनर शॉट्स खेले. उन्हें पहला सेट जीतने में मात्र 15 मिनट लगे.इरानी ने इस सेट में एक अनफोर्स्ड एरर किया.इससे पहले किसी महिला पेशेवर खिलाड़ी ने बिना एक अंक भी गँवाए कोई सेट नहीं जीता था, हालाँकि इससे पहले श्वेडेवा एक बार ऐसा करने के बहुत नज़दीक पहुँच गईं थी.वर्ष 2006 में एमी फ्रेजियर के खिलाफ मैच में उन्होंने एक सेट के 24 अंको में से 23 अंक लगातार जीत लिए थे, हालाँकि अंत में वो मैच हार गई थीं.‘गोल्डन सेट’ जीतने वाले पहले खिलाड़ी बिल स्कैनलन थे जिन्होंने 1985 में ब्राज़ील के मार्कोस होचेवर को गोल्ड कोस्ट क्लासिक टूर्नामेंट के पहले दौर में 6-2, 6-0 से हराया था.